RWI จ่อบุ๊ครายได้โรงไฟฟ้าชีวะมวล 10MW
RWI อยู่ระหว่างการเข้าซื้อโรงไฟฟ้าชีวะมวลที่มีกำลังการผลิต 10MW โดยโรงไฟฟ้าดังกล่าวมีการจ่ายไฟอยู่แล้ว คาดรับรู้รายได้ทันที
8 ก.ย. 2558

ผู้สื่อข่าวรายงานว่า ได้เกิดกระแสข่าวในวันนี้ (8 ก.ย.) ว่า บริษัท ระยองไวร์ อินดัสตรีส์ จำกัด (มหาชน) หรือ RWI กำลังอยู่ระหว่างการเข้าซื้อโรงไฟฟ้าชีวะมวลที่มีกำลังการผลิต 10 เมกะวัตต์ ซึ่งคาดว่าจะมีการประกาศเร็วๆ นี้ ซึ่งโรงไฟฟ้าดังกล่าวเป็นโรงไฟฟ้าที่มีการจ่ายไฟอยู่แล้ว จึงคาดว่าจะสามารถรับรู้กำไรได้ทันทีหลังจากเข้าซื้อ
นอกจากนี้ยังมีกระแสข่าวว่าบริษัทอยู่ระหว่างเตรียมการขายหมอนรองรางรถไฟ ซึ่งเป็นโครงการรถไฟทางคู่สายหลัก มีระยะทางประมาณ 2,000 กิโลเมตร โดยวัสดุที่ใช้จะเป็นเหล็กลวดของบริษัทเอง
อนึ่ง RWI  เป็นผู้ประกอบธุรกิจผลิตและจำหน่ายลวดเหล็กกล้าสำหรับคอนกรีตอัดแรง ,ลวดเหล็กกล้าตีเกลียวสำหรับคอนกรีตอัดแรง ,ลวดตะแกรงเหล็กกล้าเชื่อมติดเสริมคอนกรีต ,ลวดเหล็กกล้าคาร์บอนต่ำ หรือลวดปลอก ลวดเชื่อมเปลือยใช้เชื่อมเหล็กกล้าละมุนด้วยอาร์กโดยมีก๊าซปกคลุม และลวดสปริง